บาทเปิด 32.01 บาทต่อดอลลาร์ แข็งค่า
เงินบาทเปิดตลาด 32.01 บาทต่อดอลลาร์ แข็งค่า ตามทิศทางตลาดโลก คลายกังวลสงครามการค้าสหรัฐ-จีน
9 ม.ค. 2562

เงินบาทเปิดตลาด 32.01 บาทต่อดอลลาร์ แข็งค่า ตามทิศทางตลาดโลก คลายกังวลสงครามการค้าสหรัฐ-จีน
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 32.01 บาท/ดอลลาร์ แข็งค่าจากปิดตลาดเย็นวานนี้ที่ระดับ 32.07 บาท/ดอลลาร์ เคลื่อนไหวในทิศทางเดียวกับตลาดโลก เนื่องจากนักลงทุนเทขายดอลลาร์เพื่อไปถือครองสินทรัพย์เสี่ยงอื่นมากขึ้น เนื่องจากมีความหวังว่าการเจรจาสงครามการค้าระหว่างสหรัฐกับจีนจะได้ข้อสรุป
"บาทแข็งค่าจากปิดตลาดเย็นวานนี้ตามทิศทางตลาดโลก เนื่องจากนักลงทุนหันไปถือครองสินทรัพย์เสี่ยงมากขึ้น เนื่องจากมีความหวังเรื่องผลเจรจาสงครามการค้าระหว่างสหรัฐกับจีน
นักบริหารเงิน ประเมินกรอบการเคลื่อนไหวของเงินบาทวันนี้ไว้ที่ 31.95-32.05 บาท/ดอลลาร์
ตลาดจับตามองท่าทีของประธานาธิบดีโดนัลด์ ทรัมป์ เกี่ยวกับการแถลงนโยบายก่อสร้างกำแพงกั้นชายแดนด้านประเทศเม็กซิโก และคืนนี้มีเปิดเผยรายงานของธนาคารกลางสหรัฐ (FED)